Vendim
Nr.20, datë 19.1.2007

Për ndryshimin e përgjegjësisë së administrimit të disa mjediseve në ndërtesën e degës së tatimeve, Tiranë, nga kjo degë tek agjencia e trajtimit të kredive dhe autoriteti i mbikëqyrjes financiare, dhe për një ndryshim në vendimin nr.818, datë 6.12.2006 të Këshillit të Ministrave “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi drejtorisë së përgjithshme të tatimeve”
[bookmark: _GoBack](Ndryshuar me vendimin nr. 49, datë 26.1.2022)
(I përditësuar)

Në mbështetje të nenit 100 të Kushtetutës dhe të nenit 15 të ligjit nr.8743, datë 22.2.2001 “Për pronat e paluajtshme të shtetit”, me propozimin e Ministrit të Financave, Këshilli i Ministrave

Vendosi:

1.Shfuqizuar.
2. Ndryshimin e përgjegjësisë së administrimit të mjediseve të katit të dytë, të tretë dhe të katërt, në ndërtesën e degës së tatimeve, Tiranë, nga kjo degë tek Autoriteti i Mbikëqyrjes Financiare, për t’u përdorur, sipas planimetrisë, që i bashkëlidhet këtij vendimi.
3. Agjencisë së Trajtimit të Kredive dhe Autoritetit të Mbikëqyrjes Financiare u ndalohet ta ndryshojnë destinacionin e pronës së përcaktuar në këtë vendim, ta tjetërsojnë ose t’ua japin në përdorim të tretëve.
4. Prona me nr.4, truall, ndërtesë, e emërtuar “Dega e tatimeve, Tiranë” të hiqet nga lista e inventarit të pronave të paluajtshme shtetërore, e cila i bashkëlidhet vendimit nr.818, datë 6.12.2006 të Këshillit të Ministrave.
5. Ngarkohen dega e tatimeve, Tiranë, Agjencia e Trajtimit të Kredive, Autoriteti i Mbikëqyrjes Financiare dhe kryeregjistruesi i Pasurive të Paluajtshme të Republikës së Shqipërisë të ndjekin procedurat e nevojshme për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha

